Sejren var Kasper Bruuns 13. professionelle sejr i 14 kampe, og den nordjyske bokser er stadig ubesejret. Kasper Bruun åbnede offensivt mod Margvelashvili i de første omgange, hvor Pandrup-bokseren fik de fleste træffer ind og scorede flittigst. Georgieren var dog en sej fighter, og selv om han måtte tage i mod en del træffere, så kæmpede han for sin chance, og som kampen skred frem kom Margvelashvili mere og mere ind i kampen. Kasper Bruun tabte tempoet i sin boksning. Margvelashvili var dog ikke i stand til for alvor at true Bruun, som efter otte hårde omgange fik sejren med dommerstemmerne 3-0. Alle tre dommere havde 79-72 på scorerkortet i Bruuns favør. Stævnet i Aalborg på yderligere tre professionelle kampe, som alle blev stoppet før tid. Abdul Knattab stoppede sin modstander fra Litauen i anden omgang. Stephan Alm gjorde også kort proces på Andrej Cepur, og i stævnets sidste kamp delte Horsens-bokseren Kim Poulsen klø ud til Beka Sasjaia, som fik nok efter to omgange.

Opsummering:
Kasper Bruun måtte kæmpe hårdt for sejren, da han på hjemmebane i Aalborg besejrede georgieren Nugzar Margvelashvili efter otte omgange.